L 229/34
BG
Официален вестник на Европейския съюз
18.9.2023 г.
Държавите членки работят в тясно сътрудничество с Комисията, уведомяват своевременно за и координират всички национални мерки, предприети по отношение на веригата за доставки на полупроводници в рамките на Европейския съвет по полупроводниците. 7.
След изтичане на срока, за който е задействан кризисният етап, или в случай на предсрочно прекратяване съгласно параграф 5 от настоящия член, мерките, предприети в съответствие с членове 25, 26 и 27, незабавно престават да се прилагат. 8.
Комисията актуализира картографирането и наблюдението на веригите за създаване на стойност в областта на полупроводниците съгласно членове 19 и 20, като взема предвид опита от кризата, не по-късно от шест месеца след изтичането на срока на кризисния етап.
Ра здел 3 Р е а кц и я пр и не до с ти г
Член 24 Набор от инструменти за извънредни ситуации 1.
Когато кризисният етап се задейства съгласно член 23 и когато е необходимо за преодоляването на кризата с полупроводниците в Съюза, Комисията може да предприеме мярката, предвидена в членове 25, 26 или 27, при определените в тях условия. 2.
Комисията, след консултация с Европейския съвет по полупроводниците, ограничава прилагането на мерките, предвидени в членове 26 и 27, до секторите от критично значение, чието функциониране е нарушено или застрашено в резултат на кризата с полупроводниците.
Използването на мерките, посочени в параграф 1 от настоящия член, е пропорционално и ограничено до необходимото за справяне със сериозни смущения, засягащи сектори от критично значение в Съюза, и трябва да бъде в интерес на Съюза.
При използването на тези мерки се избягва създаването на непропорционална административна тежест, по-специално за МСП. 3.
Когато кризисният етап се задейства съгласно член 23 и когато е уместно за преодоляването на кризата с полупроводниците в Съюза, Европейският съвет по полупроводниците може: а) да направи оценка и да предостави консултации относно подходящи и ефективни спешни мерки; б) да оцени очакваното въздействие на евентуално налагане на защитни мерки върху сектора на полупроводниците в Съюза, като отчете дали пазарната ситуация съответства на състоянието на значителен недостиг на основен продукт съгласно Регламент (ЕС) 2015/479, и да предостави становище на Комисията; 4.
Комисията редовно информира Европейския парламент и Съвета за всички мерки, предприети в съответствие с параграф 1, и обяснява причините за своето решение. 5.
Комисията може, след консултация с Европейския съвет по полупроводниците, да издаде насоки относно прилагането и използването на спешните мерки.
Член 25 Събиране на информация 1.
Когато кризисният етап се задейства съгласно член 23, Комисията може да поиска от предприятията, работещи по веригата за доставки на полупроводници, да предоставят информация за своите производствени способности, производствен капацитет и текущите основни смущения.
Поисканата информация се ограничава до необходимото за оценка на естеството на кризата с полупроводниците или за определяне и оценка на потенциалните мерки за смекчаване или спешни мерки на равнището на Съюза или на национално равнище.
Исканията за информация не водят до предоставяне на информация, чието разкриване би противоречало на интересите на националната сигурност на държавите членки.